Sacru Emperiu Romanu Germánicu

El Sacru Empériu Romanu Germánicu, por vezis llamau Empériu antiguu —para destingui-lu del Empério alemán de 1871-1918— hue una agrupación pulítica assiadá ena Uropa Ocidental i Central, cuyu ámbitu de potestá recayó nel emperaol romanu germánicu dendi la Edá Méia asta prencipios dela Edá Contemporánea.

 Etimologia 

El su nombri deriva dela pretensión delos gobernaoris alemanes de acontinar la rstri del Empériu carolingiu (despareciu por tras del Tratau de Verdún del añu 843), el qual abia reviviu el títulu de Emperaol romanu en Ocidenti como una horma de perdural el renombri del antiguu Empério romanu, mentris que el títulu Sacrum Romanum Imperium rezó acia 1184 i hue gastau de manera definitiva dendi 1254. El complementu Deutscher Nation (en latín: Nationis Germanicæ) hue arrimau nel sigru XV. 

 Formación 

El Empério se formó en 962 baxu la dinastía sajona a partil dela antigua Fráncia Oriental (una delas tres partis en que se dividió el Empério carolingiu). Dendi la su creación, el Sacru Empériu se convirtió ena entiá predominanti ena Uropa central duranti quase un milénio asta la su disolución en 1806. Nel descurril delos sigrus, las sus rayas hueron abondu modificás. Nel momentu dela su mayol expansión, el Empério comprendia quase tó el território dela atual Uropa central, asín comu partis de Uropa del sul. Asína que, a prencipius del sigru XVI, en tiempus del emperaol Carlos V, mas inainte del territóriu de Holstein, el Sacru Empério comprendía Bohemia, Moravia i Silesia. Por el sul se destendía asta Carniola enas costis del Adriático; por el oeste, aprecochaba el condau libri de Borgoña (Franco-Condado) i Saboya, huera de Génova, Lombardia i Toscana en tierras italianas. Tamién estaba integrá nel Empério la mayol parti delos Paísis Baxus, cona exceción de Artois i Flandes, al oesti de Escalda.

Por mó de su caraiti supranacional, el Sacru Empério nunca se convirtió nun Estau nación o nun Estau modelnu; más inanti, mantuvo un gobilrnu monárquicu i una tradición emperial estamental. En 1648, los Estaus vizinus huerun constitucionalmenti integraus comu Estaus emperialis. El Empério  debia arrecinchal la estabiliá pulítica i la resolución pacífica delos polvoerus mediante la restrición dela dinámica del poer: brindava achegu alos súditus contra la arbitrarieá delos señoris, asín comu alos estamentus más baxus contra toa infración alos derechus hecha polos estamentus más altus o por el propriu Empériu.

 Decadência 

A pesar de vários déssitus inicialis, el Empériu hue estructuralmenti escpás de emprendel guerras ofensivas, extendel el su poer ol su territóriu. Asina que, a partir de mediaus del sigro XVIII, el Empériu ya no se la cavo de acontinal afiandu a los sus biembrus delas pulíticas expansionistas delas potencias internas i externas. Esta hue la su mayor carencia i una delas causas dela su barrera. La defensa del derechu i la conservación dela pas se convirtierun enos sus ojetivus fundamentalis. Las guerras napoleónicas i el consiguienti estabelecimientu dela Confederación del Rin demostrun la debiliá del Sacru Empériu, el qual se convirtió nun conjuntu incapas de atual. El Sacru Empériu Romanu Germánicu desapareció el 6 de agostu de 1806 quando Francisco II renunció ala corona emperial pa mantenel-si ná más comu emperaol austríaco, debio alas hollas sufrias a manos de Napoleón Bonaparti.

 Referências 

 Notas